Diari Oficial de la Generalitat Valenciana


Sumari del DOGV 5462, del 02-03-2007 (2007/1482)

Bases i convocatòria de procés selectiu per a cobrir una plaça d'arquitecte, per torn lliure, pel sistema de concurs oposició.
------------------------------------------------------------------------------------------------------------------------------

### Dades del document

Número de DOGV
:   5462

Data del DOGV
:   02-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1482


Data del document
:   22-01-2007

Organisme emissor
:   Ajuntament de Rojales

Tipus de document
:   Convocatòria

Anàlisi jurídica

 Descriptors 

:   * Rojales
    * professió de l'urbanisme
    * concurs administratiu
    * administració local

Base primera. Objecte de la convocatòria  
És objecte de la present convocatòria la provisió en propietat, a través del sistema de concurs oposició, per torn lliure, d'una plaça d'arquitecte, enquadrada dins de l'escala d'administració especial, subescala A) tècnica, la qual pertany a l'oferta pública d'ocupació de 2006.   
Retribució. La plaça convocada està dotada amb el sou corresponent al grup A, dos pagues extraordinàries, triennis i la resta de retribucions complementàries que corresponguen d'acord amb la legislació vigent i acords municipals.  
Publicitat de la convocatòria. La convocatòria i les bases es publicaran en el Butlletí Oficial de la Província d'Alacant i en el Diari Oficial de la Comunitat Valenciana i es faran públiques en el tauler d'edictes de la corporació, i s'inserirà un extracte d'esta en el Boletín Oficial del Estado.   
Base segona. Condicions dels aspirants  
Per a ser admesos a la realització de les proves selectives els aspirants hauran de reunir els següents requisits en la data en què finalitze el termini d'admissió de sol·licituds:  
a) Tindre la nacionalitat espanyola o la d'alguna de la resta d'estats membres de la Unió Europea o d'aquells estats a què els siga aplicable la lliure circulació de treballadors i treballadores, en els termes que preveu la llei estatal que regule esta matèria, açò és, en la Llei 17/1993, de 23 de desembre, de determinats sectors de la funció pública dels nacionals dels altres estats membres de la Unió Europea.  
b) Tindre complits els 18 anys i no superar l'edat màxima de jubilació forçosa.  
c) Estar en possessió del títol d'arquitecte superior o complides les condicions per a obtindre'l en la data que finalitze el termini de presentació d'instàncies.  
d) No patir malaltia o cap defecte físic que impedisca l'exercici de les funcions corresponents.  
e) No haver sigut separat, per mitjà d'expedient disciplinari, del servici de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
Base tercera. Presentació d'instàncies  
Les instàncies sol·licitant prendre part en la convocatòria, es dirigiran al president de la corporació, i es presentaran en el Registre General d'esta, durant el termini de 20 dies naturals, comptat a partir de l'endemà de la publicació de l'extracte de la convocatòria en el Boletín Oficial del Estado. Les instàncies també podran presentar-se en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En este cas, haurà d'estampar-se, en la pròpia sol·licitud, el segell del registre de l'organisme en què es presente o el segell de certificació postal de qualsevol oficina de Correus.  
Els aspirants manifestaran en la instància que reunixen totes i cada una de les condicions que s'exigixen en la base segona, referides a la data en què acabe el termini de presentació de sol·licituds i que es comprometen a prestar el preceptiu jurament o promesa. Les expressades condicions hauran de mantindre's al llarg de tot el procés selectiu, durant el qual, en qualsevol moment, podran ser requerits els interessats per a efectuar les comprovacions oportunes.   
A les instàncies s'acompanyarà fotocòpia del document nacional d'identitat, i justificant d'haver ingressat en la CAM, compte corrent a nom de l'Ajuntament de Rojales, número 5778-3008-71-0698358002, els drets d'examen, que es fixen en 30 euros. Este import només serà tornat en cas de no realització del fet imposable de la taxa per causes no imputables a l'interessat.  
Base quarta. Admissió d'aspirants  
Finalitzat el termini d'admissió d'instàncies, la Presidència de la corporació farà pública la llista provisional d'aspirants admesos i exclosos en el Butlletí Oficial de la Província d'Alacant, i en el tauler d'edictes de l'Ajuntament.  
Durant els 10 dies hàbils següents a la publicació en el butlletí, podran els interessats esmenar els defectes que hagen originat les possibles exclusions, així com presentar al·legacions que es tindran en compte en la resolució per la qual s'eleve a definitiva la relació d'aspirants, que serà feta pública en la forma indicada. Contra esta última resolució els interessats podran interposar recurs de reposició, amb caràcter potestatiu, o bé, directament recurs contenciós administratiu.  
Base quinta. Tribunal qualificador  
El tribunal qualificador estarà format pels següents membres, tots ells amb veu i vot:  
- President: l'alcalde president de la corporació o membre d'esta en qui delegue.  
Vocals:  
- Un representant de l'administració del Consell de la Generalitat, designat per la Direcció General de l'administració local.  
- Un representant designat pels delegats de personal de l'Ajuntament de Rojales.  
- Un funcionari de carrera designat per Alcaldia.  
- Secretari: el de la corporació o funcionari en qui delegue.  
Suplents: la designació dels membres del tribunal inclourà la dels respectius suplents, i es farà pública junt amb la llista d'admesos i exclosos.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
El tribunal es classifica en la categoria primera als efectes establits en el Reial Decret 462/2002, de 24 de maig, sobre indemnitzacions per raó del servici, i percepció de les assistències que corresponguen als seus membres.  
Abstencions i recusacions: els membres del tribunal podran ser recusats pels aspirants de conformitat amb el que preveuen els articles 28 i 29 de la Llei de Règim Jurídic de les Administracions Públiques i Procediment Administratiu Comú.  
Actes. De cada sessió el secretari estendrà una acta, on es faran constar les qualificacions dels exercicis i també les incidències i les votacions que es produïsquen. Les actes numerades i rubricades, constituiran l'expedient, que reflectirà el procés selectiu dut a terme.  
Base sisena. Desenvolupament de l'oposició  
Actuació dels aspirants. L'orde d'actuació dels aspirants, a totes les proves selectives de la present convocatòria i en particular per a la realització d'aquells exercicis que no puguen realitzar-se conjuntament, s'iniciarà per la lletra que resulte de l'últim sorteig que a este efecte se celebre en el Ministeri per a les Administracions Públiques i que es publique en el Boletín Oficial del Estado en execució de l'oferta d'ocupació estatal.  
Els aspirants seran convocats en crida única, excepte casos de força major, degudament justificats i de lliure apreciació pel tribunal, la no-presentació de l'opositor a qualsevol dels exercicis obligatoris en el moment de ser cridat, determinarà automàticament el decaïment del seu dret a participar en l'exercici, i quedarà per tant exclòs del procés selectiu.  
En els supòsits de cas fortuït o força major que hagen impedit la presentació dels aspirants en el moment previst, sempre que este siga degudament justificat i així s'aprecie pel tribunal, es podrà examinar discrecionalment als aspirants que no van comparéixer quan van ser cridats, sempre que no s'haja finalitzat la prova corresponent, ni s'entorpisca el desenvolupament de la convocatòria, amb perjuí per a l'interés general.  
Els aspirants acudiran a les proves proveïts del DNI perquè, en qualsevol moment de la realització de l'exercici, puga ser comprovada la seua identitat.  
Dates d'examen. En la resolució en què s'aproven les relacions definitives d'aspirants admesos i exclosos es fixarà el dia, hora i local en què haurà de tindre lloc el primer exercici de la fase d'oposició, que tindrà lloc en un termini no inferior a 15 dies des que es publique en el Butlletí Oficial de la Província d'Alacant. L'inici de la resta d'exercicis s'anunciarà només en el tauler d'edictes de l'Ajuntament i en el local en què s'haja celebrat la prova precedent.  
El tribunal farà saber als opositors el lloc i moment d'iniciació dels següents, amb 12 hores, almenys, d'antelació a l'inici d'estos, si es tracta del mateix exercici, o de 48 hores si es tracta d'un nou.  
Entre l'acabament d'un exercici i l'inici del successiu, no transcorrerà un període de temps inferior a 72 hores ni superior a 45 dies naturals. Es podran modificar estos terminis, si està d'acord el tribunal, i si la totalitat dels aspirants concurrents prestara per escrit el seu consentiment per a això.  
En la realització dels exercicis escrits, sempre que siga possible, s'haurà de garantir l'anonimat dels aspirants.  
Base setena. Procediment de selecció. El sistema de selecció serà el concurs oposició.  
Fase A: oposició. Exercicis  
- Primer exercici. Obligatori i eliminatori  
Consistirà en el desenvolupament per escrit, durant un temps de dos hores, d'un tema d'entre dos extrets a l'atzar del temari de matèries comunes, dels que figuren en l'annex II.  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.  
- Segon exercici. Obligatori i eliminatori  
Consistirà en el desenvolupament per escrit, durant un temps màxim de 4 hores, de dos temes triats d'entre tres extrets a l'atzar del temari de matèries específiques que corresponga a l'especialitat, dels que figuren en l'annex II.  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.  
- Tercer exercici. Obligatori i eliminatori  
Consistirà a resoldre per escrit, en un temps màxim de 4 hores, dos supòsits pràctics referits a les matèries específiques corresponents segons l'objecte de la convocatòria, o un exercici únic amb diverses preguntes pràctiques i que serà fixat pel tribunal immediatament abans de celebrar-se l'exercici. Durant el desenvolupament d'esta prova, els aspirants podran en tot moment, fer ús dels textos legals i tècnics de què acudisquen proveïts, a més del material de treball necessari per al mateix.  
Qualificació dels exercicis. El primer exercici es qualificarà de 0 a 10 punts i serà necessari obtindre per a superar-lo un mínim de 5 punts.   
El segon exercici es qualificarà de 0 a 10 punts, i serà necessari obtindre com a mínim 5 punts per a superar-lo.   
En ambdós exercicis el tribunal apreciarà fonamentalment la capacitat i formació general, la precisió i rigor en l'exposició i la claredat d'idees.  
El tercer exercici es valorarà de 0 a 10 punts, i serà puntuat el primer supòsit pràctic de 0 a 5 punts, i de la mateixa manera el segon supòsit pràctic, i serà necessari per a la seua superació haver obtingut un mínim de 5 punts en la suma dels dos exercicis.  
La qualificació resultant dels tres primers exercicis vindrà determinada per la suma de les puntuacions obtingudes en cada un d'ells. A continuació es formarà una relació amb els aspirants que haguera superat la fase d'oposició, ordenats de major a menor puntuació obtinguda en els exercicis.   
Fase B: concurs  
Els aspirants que hagen superat la fase d'oposició passaran a la fase de concurs, en la que es valoraran només els mèrits justificats documentalment dins del termini de 10 dies hàbils que es concedirà de forma expressa en el moment en què es publique en el tauler d'anuncis municipal la relació d'aspirants que han superat tots els exercicis eliminatoris. Els documents acreditatius dels mèrits es presentaran per registre d'entrada de l'Ajuntament de Rojales, dins del termini indicat de 10 dies hàbils, en original o fotocòpia compulsada. Estos mèrits es valoraran d'acord amb el barem que figura en l'annex I.   
El resultat de la puntuació obtinguda en les proves selectives, serà el de la suma de la puntuació obtinguda en la fase d'oposició i l'obtinguda en la fase de concurs, resultat de les puntuacions previstes en l'annex I, sent l'aspirant seleccionat el que millor puntuació total obtinguera en ambdós. En cas d'empat entre aspirants en la puntuació obtinguda de la suma d'ambdós fases, serà resolt el mateix a favor de qui major puntuació haguera obtingut en la fase d'oposició.  
Base octava. Presentació de documents  
Acabada la qualificació dels aspirants, el tribunal publicarà el nom de l'únic aprovat, i ho elevarà a la Presidència de la corporació perquè atorgue el corresponent nomenament de funcionari de carrera.  
Al mateix temps remetrà a l'esmentada autoritat l'acta de l'última sessió, en la qual hauran de figurar tots els aspirants que, havent superat totes les proves, excediren del nombre de places convocades.  
L'aspirant proposat presentarà en el Registre General de l'Ajuntament, en el termini de 20 dies naturals, comptat des de la publicació de la qualificació definitiva, els documents acreditatius de reunir les condicions que per a prendre part en esta convocatòria s'exigixen en la base segona i que són:  
o Còpia autentificada o fotocòpia (acompanyada de l'original per a la seua compulsa) del document nacional d'identitat.   
o Còpia autentificada o fotocòpia (acompanyada de l'original per a la seua compulsa) del títol d'arquitecte superior. Si estos documents estigueren expedits després de la data en què va finalitzar el termini d'admissió d'instàncies, hauran de justificar el moment en què van concloure els seus estudis.  
o Declaració jurada de no haver sigut separat, per mitjà d'expedient disciplinari, de qualsevol administració o ocupació pública.  
o Declaració de compatibilitat i de no percepció d'havers passius.  
El certificat de no trobar-se inhabilitat penalment per a l'exercici de funcions públiques el sol·licitarà d'ofici l'Ajuntament de Rojales a l'òrgan competent per a la seua expedició.  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.  
Pèrdua del dret al nomenament. Si dins del termini indicat i excepte casos de força major, l'aspirant no presentara la documentació o presentant-la es deduïra que no reunix els requisits exigits o incorreguera en falsedat, no podrà ser nomenat funcionari de carrera, i quedaran anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.  
Base novena. Legislació aplicable  
El tribunal queda facultat per a resoldre els dubtes que es presenten i prendre els acords necessaris per al bon orde de les proves, en tot allò no previst en estes bases. En allò no previst en estes bases s'aplicarà la següent normativa:  
- Llei 7/1985, de 2 d'abril, Reguladora de les Bases del Règim Local.  
- Preceptes bàsics del títol VII del Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local  
- Preceptes bàsics de la Llei 30/1984, de 2 d'agost, de Mesures per a la Reforma de la Funció Pública (article 1.3)  
- Preceptes bàsics del Reial Decret 896/1991, de 7 de juny, pel qual s'establixen les regles bàsiques i programes mínims a què s'ha d'ajustar el procediment de selecció dels funcionaris de l'administració local sense habilitació de caràcter nacional.  
- Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana.  
- Decret 33/1999, de 9 de març, del Govern Valencià, pel que s'aprova el Reglament de Selecció, Provisió de Llocs de Treball i Carrera Administrativa del Personal comprés en l'Àmbit d'Aplicació de la Llei de Funció Pública Valenciana.  
- Preceptes no bàsics del títol VII del Reial Decret Legislatiu 781/1986, de 18 d'abril, del Reial Decret Legislatiu 896/1991, de 7 de juny, i de la Llei 30/1984, de 2 d'agost.  
- Decret 364/1995 de 10 de març, pel qual s'aprova el Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració Civil de l'Estat.  
- Llei de 23 de desembre de 1993, sobre accés a determinats sectors de la funció pública dels nacionals dels altres estats membres de la Comunitat Europea, i Reial Decret 543/2001, de 18 de maig, sobre accés a l'ocupació pública de l'administració general de l'Estat i els seus organismes públics de nacionals d'altres estats a què els és aplicable el dret a la lliure circulació de treballadors.  
- La resta de disposicions reglamentàries sobre la matèria.  
Base deu. Impugnació  
La convocatòria i les bases i tots els actes administratius que es deriven d'esta i de les actuacions del tribunal, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999, de 13 de gener).  
ANNEX I  
Barem de mèrits per a la fase de concurs  
Es valoraran els següents mèrits, sempre referits a la data de publicació de l'extracte de la convocatòria en el Boletín Oficial del Estado:  
A) Cursos de formació i perfeccionament. Els cursos de formació i perfeccionament, dels quals els interessats posseïsquen certificat o credencial d'assistència, convocats o homologats per centres públics o organismes especialitzats, amb duració igual o superior a 15 hores, i relacionats amb el temari de l'annex II, es valoraran fins a un màxim de 4 punts, segons l'escala següent:  
o De 100 o més hores: 1 punt.  
o De 75 a 99 hores: 0,75 punts.  
o De 50 a 74 hores: 0,50 punts.  
o De 25 a 49 hores: 0,25 punts.  
o De 15 a 24 hores: 0,15 punts.  
En este apartat no es puntuaran els cursos de valencià ni d'idiomes comunitaris. Tampoc es puntuaran els cursos d'una carrera acadèmica; doctorat; ni d'instituts universitaris, quan estos formen part del pla d'estudis del centre; ni els cursos de preparació o formació relacionats amb processos d'especialització i de selecció d'empleats públics, de promoció interna, de plans d'ocupació i d'adaptació del règim jurídic del personal a la naturalesa jurídica dels llocs de treball.  
B) Experiència laboral en llocs d'arquitecte superior, en el sector privat o en el públic, d'acord amb el barem següent:  
o Per servicis prestats en el sector privat, a raó de 0,05 punts per mes.   
o Per servicis prestats en qualsevol administració pública no local, a raó de 0,10 punts per mes.   
o Per servicis prestats en qualsevol administració pública local, a raó de 0,15 punts per mes. Si els servicis s'han prestat en l'Ajuntament de Rojales, es puntuaran a raó de 0,20 punts per mes.  
La puntuació màxima en este apartat serà de 4,50 punts. S'acreditarà per mitjà de còpia compulsada del corresponent contracte de treball o nomenament de funcionari, acompanyat de certificació expedida per l'empresa o administració corresponent indicativa del temps efectiu d'ocupació del lloc de treball.   
C) Valencià. El coneixement del valencià es valorarà fins a un màxim de 0,50 punts, prèvia acreditació d'estar en possessió del certificat expedit o homologat per la Junta Qualificadora de Coneixements de Valencià, i es puntuarà únicament el nivell més alt de coneixements de valencià que es posseïsca d'acord amb l'escala següent:  
o Coneixement oral: 0,20 punts.  
o Grau elemental: 0,30 punts.  
o Grau mitjà: 0,40 punts.  
o Grau superior: 0,50 punts.  
El màxim de puntuació a obtindre en esta fase de concurs serà de 9 punts.  
ANNEX II  
Temari  
Matèries comunes  
La Constitució espanyola i organització de l'Estat  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. El Tribunal Constitucional: classes i efectes de les sentències. L'organització territorial de l'Estat. Les comunitats autònomes, Competències.  
Tema 2. La Corona. Les Corts Generals. Composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la CE.  
Tema 3. El govern i l'administració. Principis constitucionals de l'administració. Relacions entre El Govern i les Corts Generals. Òrgans de control dependents de les Corts Generals: El Defensor del Poble i el Tribunal de Comptes. El poder judicial.  
Estatut d'Autonomia de la Comunitat Valenciana  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i el Consell Jurídic Consultiu.  
Règim local  
Tema 5. L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El Ple. La Comissió de Govern. Els òrgans complementaris. L'estatut dels membres de les corporacions locals.  
Tema 6. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals. El servici públic en l'esfera local: peculiaritats dels distints modes de gestió. Iniciativa pública en l'activitat econòmica.  
Tema 7. L'organització municipal. Òrgans necessaris i òrgans potestatius.  
Tema 9. La potestat reglamentària local. Reglaments, ordenances i bans.  
Tema 8. Personal al servici de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal.   
Tema 10. Drets i deures dels funcionaris locals. Règim disciplinari. Règim d'incompatibilitats. Responsabilitat civil i penal dels funcionaris.  
Dret administratiu  
Tema 11. L'ordenament jurídic administratiu: fonts. El reglament: límits de la potestat reglamentària. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.  
Tema 12. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu.   
Tema 13. Els recursos administratius. La revisió d'actes en via administrativa. Nul·litat, anul·labilitat, convalidació, rectificació i revocació. Règim jurídic.   
Tema 14. Responsabilitat de l'administració. Procediment sancionador.  
Tema 15. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.  
Tema 16. La figura del contractista. Requisits per a la contractació administrativa. Procediments de licitació i formes d'adjudicació dels contractes administratius. Els contractes menors.  
Hisenda pública i administració tributària  
Tema 17. Hisenda pública: principis constitucionals. Recursos de les entitats locals. Els pressupostos municipals.  
Tema 18. Mitjans de finançament dels ens locals. Ingressos de dret públic i ingressos de dret privat.  
Matèries específiques  
Tema 1. Espectacles públics. Normativa vigent. Activitats qualificades. Normativa vigent.  
Tema 2. L'expropiació forçosa. Concepte, naturalesa i elements. Declaració d'utilitat pública. Procediment general de l'expropiació. Garanties jurisdiccionals. Idea general dels procediments especials. Reversió.  
Tema 3. El patrimoni històric espanyol. Legislació vigent. Béns d'interés cultural. Béns immobles: Monuments, jardins, conjunts i llocs històrics. Normativa autonòmica en matèria de patrimoni històric. Generalitats.  
Tema 4. Redacció d'avantprojectes i projectes d'obra. plecs de clàusules generals i particulars.  
Tema 5. Normes tècniques per a la presentació de projectes d'edificació. Memòria, plans. plec de condicions, amidaments i pressupost.  
Tema 6. La direcció tècnica i facultativa d'obres: atribucions. Llibre d'ordes i assistències. Les certificacions d'obres. Certificat final d'obra.  
Tema 7. El contracte d'obres. Classificació de les obres. Sistemes d'adjudicació. Execució d'obres per administració. Seguretat i higiene.  
Tema 8. Execució del contracte d'obres. Potestats de l'administració: especial referència a la potestat de modificació. Drets i obligacions dels contractistes. Terminis d'execució. Pròrrogues.  
Tema 9. La revisió de preus en el contracte d'obres. La clàusula contractual de revisió. Cessió de contractes i subcontractes. Responsabilitats.  
Tema 10. Extinció del contracte d'obres. Causes i efectes. Especial referència a l'incompliment del contractista. Recepció i liquidació de les obres.  
Tema 11. Arquitectura d'ús públic. Arquitectura escolar. Arquitectura assistencial. Arquitectura de l'oci i de la cultura. Arquitectura d'ús administratiu. L'edifici d'oficines.  
Tema 12. Arquitectura d'espai lliure. Parcs, places i jardins. Criteris d'intervenció en centres històrics. Els eixamplaments.  
Tema 13. Patologia de l'edificació. Patologies degudes al terreny de fonamentació. Causes més freqüents i sistemes de reparació. Patologies de les estructures resistents. Cas especial dels forjats: sistemes de reparació. Les humitats en les construccions. Tipus, causes i solucions correctores.  
Tema 14. El control de qualitat de l'edificació. Generalitats. El control d'estructures de formigó armat o en massa, establit per la instrucció vigent. Control d'estructures d'acer laminat. Control de murs de fàbrica de rajola. Normativa d'aplicació de la Comunitat Valenciana.  
Tema 15. Normes bàsiques de l'edificació. Normes relatives al formigó armat o en massa, fàbriques de rajola, acer estructural, accions en l'edificació. Norma sismoresistent. Generalitats. Obligatorietat.  
Tema 16. Normes bàsiques relatives a protecció de l'edificació contra el foc, condicions acústiques en els edificis, condicions tèrmiques dels edificis, i cobertes amb materials bituminosos. Generalitats i obligatorietat.  
Tema 17. Normes tecnològiques de l'edificació. Generalitats. Obligatorietat. Especial referència a les NET-ISV (instal·lacions de salubritat. Ventilació), NTE-ISD (depuració i abocament), NTE-ISA (clavegueram) i NTE-IPP (instal·lacions de protecció. Parallamps).  
Tema 18. Normes d'habitabilitat i disseny d'habitatges en l'àmbit de la Comunitat Valenciana. Normes de qualitat i disseny aplicables als habitatges de protecció oficial. Normativa sobre barreres arquitectòniques i accessibilitat. Llicència de primera ocupació: procediment d'expedició.  
Tema 19. Actuacions protegibles en matèria d'habitatge: àmbit d'aplicació. Habitatges de protecció oficial: concepte, normativa aplicable, infraccions i procediment sancionador.  
Tema 20. Règims de protecció oficial: tipus. Règim general: promotors i usuaris. Qualificació provisional i definitiva. Règim legal: finançament qualificat: préstecs, subvencions personals i subsidiació d'interessos. Exempcions i bonificacions tributàries. Preus màxims de venda i lloguer.  
Tema 21. Règim especial: promotors i usuaris. Qualificació provisional i qualificació definitiva. Règim legal. Finançament qualificat: préstecs, subvencions personals i subsidiació d'interessos. Exempcions i bonificacions tributàries. Finançament per a urbanització de sòl. Preus màxims de venda i lloguer.  
Tema 22. Habitatges de protecció oficial de promoció pública de la Generalitat Valenciana. Concepte. Promoció directa. Promoció per mitjà de conveni. Qualificació provisional i definitiva. Règim legal: subvencions personals. Preus de venda i lloguer. Adjudicació.   
Tema 23. La rehabilitació d'edificis i habitatges: concepte. Normativa bàsica aplicable. Àmbit. Condicions.  
Tema 24. Règims de protecció en matèria de rehabilitació: general i especial. Adquisició d'edificis i habitatges per a la seua rehabilitació. Finançament (préstecs, subvencions personals i subsidiació d'interessos).  
Tema 25. Qualificació provisional de rehabilitació de règim general i de règim especial. Pressupost protegible. Qualificació definitiva de rehabilitació.  
Tema 26. Ajudes econòmiques directes de la Generalitat per al finançament d'actuacions protegibles en matèria d'habitatge. Actuacions de protecció preferent. Àrees de renovació urbana. Les oficines de rehabilitació.  
Tema 27. L'habitatge a preu taxat. Concepte. La seua adquisició com a actuació protegida. Normativa aplicable. Condicions de l'habitatge. Visat del contracte. Finançament i subvencions.  
Tema 28. Proveïment i sanejament d'aigües. Gas i electricitat. Altres infraestructures.  
Tema 29. Centres històrics: transformació i degradació. Planejament d'àrees històriques. Generalitats.  
Tema 30. La centralitat urbana. El centre de la ciutat i l'estructuració urbana. Centres històrics: transformació i degradació. Planejament d'àrees històriques.  
Tema 31. Evolució històrica del dret urbanístic espanyol. Dret estatal i dret urbanístic valencià.  
Tema 32. L'habitatge i l'urbanisme en la Constitució Espanyola de 1978. Competències de les comunitats autònomes en matèria d'ordenació del territori i urbanisme. Competències constitucionals reservades a l'Estat i l'ordenació territorial i urbanística.  
Tema 33. Legislació estatal i autonòmica vigent sobre ordenació territorial i urbanística. Jurisprudència constitucional.  
Tema 34. La planificació territorial: definició, antecedents i marc general. La Llei d'Ordenació del Territori i Protecció del Paisatge de la Comunitat Valenciana i la LSNU.  
Tema 35. Règim urbanístic de la propietat del sòl: principis generals. La classificació i la qualificació del sòl. Concepte de solar. Règim del sòl no urbanitzable i urbanitzable no programat.  
Tema 36. Règim del sòl urbà i urbanitzable. Drets i deures bàsics dels propietaris. Conseqüències de l'incompliment dels deures urbanístics.  
Tema 37. Valoració dels terrenys segons el tipus de sòl. Valoració de terrenys destinats a sistemes generals i dotacions públiques. Valoració d'obres i altres béns i drets. Valoració del sòl urbà sense aprofitament tipus.  
Tema 38. Instruments de planejament a la Comunitat Valenciana. Classes de plans d'ordenació. Naturalesa jurídica dels instruments del planejament. El règim de la seua impugnació. Vigència i efectes.  
Tema 39. El Pla General d'Ordenació Urbana: objecte, determinacions i documentació. Els estàndards urbanístics. Sistemes generals i sistemes locals.  
Tema 40. El planejament supramunicipal. L'ordenació del territori. Els plans d'acció territorial i altres instruments urbanístics d'aprovació autonòmica.  
Tema 41. Els plans parcials: finalitat, determinacions i documentació. Estudis de detall. Els projectes d'urbanització.  
Tema 42. Estudis de detall i catàlegs de béns i espais protegits. Funció i determinacions.  
Tema 43. Els plans especials. Fins, classes, determinacions i documentació. Els plans especials de protecció. Plans especials de reforma interior i de sanejament.  
Tema 44. Àrees de repartiment: delimitació. Aprofitament tipus: el seu càlcul. Aprofitament de referència en absència d'aprofitament tipus.  
Tema 45. Elaboració dels plans. Suspensió de l'atorgament de llicències. La participació ciutadana en l'elaboració del planejament. Iniciativa i col·laboració en el planejament. Competències administratives en l'elaboració dels plans i en la seua aprovació. Procediment d'aprovació.  
Tema 46. Publicació i publicitat dels plans. Vigència, revisió i modificació dels plans. Efectes de l'aprovació.  
Tema 47. La classificació del sòl. Limitacions i deures per raó de la classificació. L'estatut jurídic de la propietat del sòl.  
Tema 48. Execució del planejament. Actuacions aïllades i actuacions integrades.  
Tema 49. La reparcel·lació forçosa. Naturalesa, principis, procediment i efectes.  
Tema 50. Edificació i ús del sòl. Deure urbanístic d'edificar i obligació de fer-ho en terminis específics. Les ordes d'execució.  
Tema 51. Règim d'actuacions en sòl urbà. Transferències i reserves d'aprofitament.  
Tema 52. Obtenció de terrenys dotacionals. Obtenció de sistemes generals i locals. L'ocupació directa.  
Tema 53. Expropiacions i règim de venda forçosa. El registre de solars i terrenys sense urbanitzar. Reversió de les expropiacions. Supòsits indemnitzatoris per modificació de planejament.  
Tema 54. Supòsits indemnitzatoris per modificació o revisió de plans, per vinculacions singulars, i en els supòsits d'anul·lació de llicències, demora injustificada en el seu atorgament o denegació improcedent.  
Tema 55. Intervenció administrativa en l'edificació i ús del sòl. Actes subjectes a llicència. Competència i procediment per a l'atorgament de llicències urbanístiques. Especial referència a la subrogació i a l'atorgament de llicències per silenci administratiu positiu.  
Tema 56. Els programes d'actuacions integrades: La figura de l'urbanitzador i de l'empresari constructor. Les agrupacions d'interés urbanístic. El registre de programes i d'agrupacions d'interés urbanístic.  
Tema 57. L'actuació integrada: concepte i supòsits d'aplicació. Els programes per al desenvolupament d'actuacions integrades: funció, objecte, àmbit, obres i costos, terminis. Objectius imprescindibles i complementaris dels programes. L'urbanitzador: concepte, responsabilitat, garanties, relacions amb els propietaris, relacions amb l'administració, cessió de la condició d'urbanitzador.  
Tema 58. El dret a l'edificació conclosa. Actes urbanístics susceptibles d'inscripció o anotació en el registre de la propietat.  
Tema 59. El deure de conservació. Ordres d'execució.  
Tema 60. La declaració de ruïna. Supòsits. Ordres d'execució.  
Tema 61. Protecció de la legalitat urbanística. Competències en l'exercici de la inspecció urbanística. Diferents mesures enfront de les infraccions urbanístiques.  
Tema 62. Tipificació de les infraccions urbanístiques. Persones responsables. Regles d'aplicació de les sancions. Prescripció.  
Tema 63. L'acció pública en matèria urbanística. La tutela a través dels tribunals ordinaris.  
Tema 64. Instruments d'intervenció administrativa en el mercat immobiliari. El patrimoni municipal del sòl: constitució, béns que ho integren i destí. Procediment d'adquisició, gestió i cessió del patrimoni municipal del sòl. El dret de superfície.  
Tema 65. Els drets de tanteig i retracte. Determinació d'àrees subjectes a dret d'adquisició preferent i béns afectats. Procediment en l'exercici del dret d'adquisició preferent.  
Tema 66. Organització administrativa de l'urbanisme. Entitats urbanístiques d'àmbit supramunicipal. Les gerències urbanístiques municipals. Les societats constituïdes per ens públics. Entitats urbanístiques col·laboradores.  
Tema 67. Legislacions i normatives d'àmbit estatal, autonòmic o local, no directament urbanístiques, amb incidència en l'ordenació territorial i urbana. Legislació de carreteres. Legislació d'aigües i la resta de legislació especial valenciana d'incidència en el territori.  
Tema 68. Legislació en matèria de medi ambient. El patrimoni historicoartístic i el planejament. Normativa comunitària amb incidència en l'ordenació territorial i urbana.  
Tema 69. El Pla General Municipal d'Ordenació Urbana de Rojales. Directrius definitòries de l'estratègia d'evolució urbana i d'ocupació del territori.  
Tema 70. Les normes urbanístiques del Pla General Municipal d'Ordenació Urbana de Rojales. Règim urbanístic del sòl i determinacions sobre l'execució del planejament.  
Tema 71. Les normes urbanístiques del Pla General Municipal d'Ordenació Urbana de Rojales. Intervenció en l'edificació i usos del sòl.  
Tema 72. Les normes urbanístiques del Pla General Municipal d'Ordenació Urbana de Rojales. Condicions generals de l'edificació i ús del sòl. Catàleg d'espais i edificis d'interés.   
Rojales, 22 de gener de 2007. L'alcalde: Antonio Pérez García.